A vereség ellenére pályafutása egyik legnagyobb teljesítményeként értékelte a döntőbejutást. A Világbajnokság első fordulójában Robbie Williamst verte (10-2), majd Mark Allen legyőzésével jutott a legjobb nyolc közé. A Judd Trump elleni negyeddöntőnek 99 százas birtokában vágott neki. A mérkőzés 22. frame-e nemcsak az egyenlítést hozta meg Robertson számára, hanem a történelmi 100. 100-as breaket is. A mérkőzést 13-11 arányban nyerte Robertson, annak ellenére, hogy 2-6-os és 8-11-es hátrányban is volt. A Mark Selby elleni elődöntője egy rendkívül magas színvonalú mérkőzést hozott, ami végül 12 óra játék után az angol játékos győzelmét hozta (17-15).